google/wiki40b huggingface dataset:
Ateliers et Chantiers du Havre

Ateliers et Chantiers du Havre (ACH) var et skipsverft i Le Havre, Frankrike. Verftet ble grunnlagt i 1905 og gikk konkurs i 1999.
Svedala kommune

Samferdsel

Strekningen Malmö – Ystad på Europavei 65 går gjennom Svedala og er kommunens viktigste veiforbindelse. Parallelt med E65 går Ystadbanan som har lokaltrafikk til Lund og Simrishamn. Malmö lufthavn ligger øst i kommunen og er Sydsveriges viktigste lufthavn.
Tuddal (film)

Tuddal er en norsk skrekkfilm/splatterfilm regissert av David Solbjørg og Kjetil Kolbjørnsrud. Filmen hadde premiere 12. desember 2009 på Filmens Hus i Oslo.

Handling

IT-konsulenten Kalle vinner et luksus hytteopphold på fjellet. Han tar med seg en hel vennegjeng, men ikke lenge etter at de har kommet frem, begynner merkelig ting å skje. Det blir ikke bedre da den lettere alkoholiserte Bjarne finner ut at bilene er borte og de ikke har dekning på mobiltelefonene. De blir drept en etter en, og det er usikkert hvor mange som overlever.

Produksjonen

Filmen er en lavbudget amatørfilm laget av en vennegjeng fra Vestby i Akershus og Notodden i Telemark. Etter som tiden gikk viste det seg at filmen ble lengre og bedre enn først antatt. Allerede før prosjektet var ferdig fikk det oppmerksomhet i mediene. Lokalavisene Telen og Østlandets Blad skrev flere artikler om filmen både i trykket versjon og i nettavisene. Det var dagen før premieren et intervju med David Solbjørg og Kjetil Kolbjørnsrud og et innslag om filmen på Filmpolitiet på NRK P3.
Filmen og lydsporet til filmen distribueres internasjonalt via Amazon.com.
Folk og røvere i Kardemomme by

Handling

Folk og røvere i Kardemomme by handler om den fredelige byen Kardemomme og de som bor der. Noen få skaper vanskeligheter; det er de tre røverne, Kasper, Jesper og Jonatan som lever utenfor byen og ofte går inn til byen for å røve det de trenger. Til slutt blir røverne arrestert, men de blir godt behandlet i fengselet hos politimester Bastian, og i siste kapittel blir de dagens helter når de slukker brannen i tårnet til Tobias.
En av inspirasjonskildene til miljøskildringene av Kardemomme by er inntrykk fra Egners stipendiereise i 1949 til Italia, Sør-Frankrike, Alger og Marokko. Særlig skal medinaene i Fez og Marrakech i Marokko være viktige inspirasjonskilder. Kardemomme er en urt i ingefær-familien som opprinnelig kommer fra India, men blir ofte brukt av arabere i kaffen.
Porcheville oljekraftverk

Martigues oljekraftverk er et varmekraftverk ved bredden av Seine-elva 45 km fra Paris, i departementet Bouches-du-Rhone i Frankrike. Det har en installert produksjonskapasitet på 2400 MW fordelt på 4 like store blokker / turbiner. Operatør er Electricite de France. 
Anlegget ble utbygd i årene 1980–1982. Brenselstypen er tungolje. De totale CO2-utslippene i 2008 var ca. 752 250 tonn, mens det samme årets kvote var 909 000 tonn.
Fødselsmerke

Et fødselsmerke er en vanligvis godartet irregularitet i huden, som er tilstede ved fødsel eller kort tid etter (gjerne innen den første måned). De kan oppstå alle steder på huden. De fleste fødselsmerker er ufarlige, godartede og selvbegrensende; de kan allikevel oppfattes som sjenerende, og kan fjernes via f.eks. laserbehandling.
Fødselsmerker forårsakes av overvekst av blodkar, melanocytter, glatt muskulatur, fett, fibroblaster, eller keratinocytter. Fødselsmerker kan deles inn i forskjellige grupper: pigmenterte fødselsmerker og vaskulære fødselsmerker; i tillegg kan fødselsmerker oppstå grunnet unormal utvikling.
Flere fødselsmerketyper er del av en gruppe hudlesjoner kalt Nevus (flertall: nevi), som betyr fødselsmerke på latin.
Den nøyaktige årsak til fødselsmerker er ukjent, men vaskulære fødselsmerker er ikke arvelige.

Pigmenterte fødselsmerker

Pigmenterte fødselsmerker forårsaket av overflødig hudpigmentceller inkluderer melanocytisk nevus, café au lait-flekker, og mongolflekk.

Vaskulære fødselsmerker

Vaskulære fødselsmerker (også kalt røde fødselsmerker) er forårsaket av blodårer, og eksempler er storkebitt, hemangiom og portvinsflekker. Litt over én av ti spedbarn har et vaskulært fødselsmerke innen ettårsalderen.

Fødselsmerker i folklore

Fødselsmerker kalles voglie på italiensk, antojos på spansk, og wiham på arabisk; alle disse oversettes til «ønske(r)» fordi at de ifølge folklore forårsakes av en mors utilfredsstilte ønsker under svangerskap; et eksempel er hvis en gravid kvinne ikke tilfredsstiller sin plutselige lyst på jordbær så sies det at spedbarnet kan få en jordbærflekk.
På nederlandsk kalles fødselsmerker moedervlekken, på dansk modermærke, og på tysk Muttermal («morflekker») fordi det var tenkt at et spedbarn arvet flekkene utelukkende fra moren. Det ungarske ordet for enhver flat føflekk, anyajegy, kommer også av denne antagelsen.
Noen myter assosiert med fødselsmerker er at de forårsakes når en vordrende mor ser noe underlig, eller opplever stor frykt. I iransk folklore sies det at et fødselsmerke oppstår når en gravid mor berører en del av sin kropp under en solformørkelse. I etiopisk ortodoks kristen folklore anses et fødselsmerke som «et kyss av jomfruen sankt Maria».
Ifølge moderne amerikanske folklore innen New Age-samfunnet indikerer noen ganger fødselsmerker området hvor en har opplevd traumatiske skader i et tidligere liv.
Lycosa

Utseende

Lycosa artene er generelt ganske like hverandre. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Killeen Castle

Killeen Castle er et golfanlegg i grevskapet Meath i Irland. Anlegget, som er designet av Jack Nicklaus og åpnet i 2008, har vært vert for Ladies Irish Open siden 2010 , og Solheim Cup i 2011. Anlegget har fått navn etter et nærliggende slott, oppført rundt 1181.
Jiangxi (Guangxi)

Jiangxi (tradisjonell kinesisk: 江西) er en by i bydistriktet Jiangnan (Nanning) i Nanning i provinsen Guangxi i  Kina. Pr 2018 har den ét bosetningsrelleskap og 10 landsbyer under sin administrasjon.
330-årene

-- 330 -- 331 -- 332 -- 333 -- 334 -- 335 -- 336 -- 337 -- 338 -- 339
Tiårsoversikt
ISO 843

Den internasjonale standerden ISO 843 etablerer et system for å translittere fra greske bokstaver til latinske bokstaver.
Lutein

Lutein er et næringsstoff i familien karotenoider; i denne familie tilhører lutein xantofyllene. 
Ifølge nyere forskning kan lutein beskytte mot grå stær og kanskje til og med mot aldersrelatert makuladegenerasjon (AMD), sykdommer som begge angriper den gule flekken i øyet. Både lutein og stoffets nære slekting zeaxantin finnes naturlig i øyets gule flekk. Forskerne tror også at disse stoffene beskytter øyets netthinne gjennom å absorbere skadelig, blått lys. 
Den aller beste kilden til både lutein og zeaxantin er grønnkål, men samme karotenoider finns også i andre fargesterke grønnsaker; spinat, brokkoli, mais og erter.
Lutein brukes også som fargestoff i næringsmidler og har da E-nummer E 161 b.
La Grande 4-reservoaret

La Grande 4-reservoaret (engelsk: La Grande 4 Reservoir) er en kunstig innsjø i elven La Grande River i Quebec, Canada. Arealet er 765 km², og gjennomstrømmingen i demningen er 7,335 m³/sek.
Dette er den tredje nederste av reservoarene i elva, nedenfor ligger Robert-Bourassa-reservoaret og La Grande 3-reservoaret, og ovenfor ligger ytterligere to innsjøer. Oppdemmingen inngår i James Bay-prosjektet, som demmer opp La Grande-elva en rekke steder.
Demningen som skaper reservoaret er La Grande 4-demningen, som gir kraft til La Grande 4 vannkraftverk, det neste kraftigste vannkraftanlegget i Canada.
CH Jaca

Club Hielo Jaca er en spansk ishockeyklubb som for tiden spiller i landets profesjonelle liga, Superliga Española de Hockey Hielo. De har vunnet 10 ligamesterskap, senest i 2011, og er med det Spanias mestvinnende ishockeyklubb. De spiller sine hjemmekamper på Jaca.
Nyborg (Trondheim)

Nyborg er et boligområde på Byåsen i Trondheim kommune. Nyborg var opprinnelig en parsell av gården Sverresborg lengre nord, fradelt i 1899, som ble utstykket til boligtomter i løpet av 1950- og 1960-årene. Nyborg er overveiende et villastrøk, men det finnes også blokkbebyggelse. Nyborg skole åpnet i 1963. Hovedfartsåren gjennom Nyborg er Gamle Oslovei, hvorfra det også er bussforbindelse til Trondheim sentrum. På Nyborg finnes det dagligvarehandel med post i butikk, og en kommunal barnehage.
Stortingsvalget 2017 i Møre og Romsdal

Stortingsvalget 2017 i Møre og Romsdal ble avholdt mandag 11. september 2017. Det skal velges ni stortingsrepresentanter for valgkretsen Møre og Romsdal fylke for valgperioden 2017-2021, herav åtte distriktsmandater og ett utjevningsmandat. Det er det samme antallet som ved stortingsvalget i 2013.
Det Sembske Bryggeri

Det Sembske Bryggeri var et bergensbasert bryggeri som var forløper for dagens Hansa bryggeri.

Historie

Lars Semb fra Kristiania grunnla sitt bryggeri på Kalfaret i 1849. I 1855 ble Bryggeriet solgt til Bokhandler Fredrik Stockfleth von Krogh Beyer og hans svoger Hans Andreas Isdahl. Det var først i 1855 at Det Sembske Bryggeri fikk sitt navn. Fra 1881 til 1891 var Fredrik Beyer eneeier av bryggeriet. Hans Isdahl var bryggeriets daglige leder og bryggerimester fra 1855 til sin død. Da Hans Isdahl døde i 1891 ble bryggeriet lagt ut for salg og Waldemar Stoud Platou (1868–1930) kjøpte bryggeriet av Fredrik Beyer.
I 1891 ble Hansa bryggeri stiftet, Waldemar Platou tok initiativ til å danne et aksjeselskap der aksjekapitalen var på 300 000 kroner. Aksjonærer var blant andre Edward C. Mowinckel, Frants Beyer Isdahl, Bonnevie Angell og Fredrik Beyer.
Elise Heien Hansen

Bakgrunn

Heien Hansen vokste opp på Sandane i Gloppen. Hun gikk på Firda videregående skole fra 2011 til 2013 og spilte da for ungdomsklubben Sandane (STIL) og Gloppen Håndballklubb. Hun spilte også fotball for STIL før hun bestemte seg for å satse på håndball.
Aker Topphåndballspilleren har en tvillingsøster, Sigrid Heien Hansen, som spiller fotball for Arna-Bjørnar, samt tre eldre søstre. Hennes far, Åge Hansen, var selv en markant fotballspiller for Sandane på 1980-tallet. Hun er niese av journalist og tidligere redaktør, Jan Nik. Hansen.
Før sesongen 2016 gikk hun sammen med Njård til Aker Topphåndball i et nytt samarbeid med Ullern IL.
Svømming under EM i svømmesport 2018 – 100 meter fri menn

Semifinaler

Semifinalene ble avholdt 4. august kl. 17:24 lokal tid.
Istindportalen

Istindportalen er et kommunalt bygg i Heggelia i Målselv. Bygningen fungerer som en portal for en rekke aktører. Store deler av bygget benyttes av Forsvaret, men blant annet Målselv Bibliotek og Målselv Kulturskole har også sine lokaler der. I tillegg ligger det to kinosaler, en kantine og en klatrevegg der.
Istindportalen er et samarbeid mellom Forsvaret og Målselv kommune, og dekker et areal på 8300 m². Byggearbeidet startet høsten 2002 og ble ferdig våren 2005. Den offisielle åpningen var den 11. februar 2006.
David Ospina

Landslaget

Han ble tatt ut til Fotball-VM 2014 i Brasil .
Han ble tatt ut i Colombias tropp til VM i fotball 2018 i Russland.
Pseudhyperantha

Utseende

Middelsstore (ca. 25 millimeter), blanke, fargerike praktbiller. Dekkvingene har kraftige punktrader og ender i to skarpe tenner.

Utbredelse

Slekten er utbredt i Sørøst-Asia (Thailand, Vest-Malaysia, Sumatra, Borneo og Filippinene).
German (Man)

German (mansk: Carmane) er et sogn i sheadingen Glenfaba på Man. Det inkluderte tidligere byen Peel hvor Katedralkirken til sankt Germain (Katedralen i Peel) er lokalisert og som har gitt navn til sognet. Katedralkirken har navn fra den franske helgenen sankt Germain av Paris (også kalt for Germanus).
German omfatter landsbyen St John's hvor seremonien til Tynwald, Tynwald-dagen, blir holdt. Her ligger også den relativt store sognekirken som dedikert til Sankt John, det vil si Evangelisten Johannes, og landsbyen og prestegjeldet er navngitt etter kirken.
German er hovedsakelig er berglendt område, unntatt et mindre flatt kystområde i nærheten av Peel. German strekker seg fra elven Neb til dalføret Glen Cam ved kysten, og fra sjøen og til Greeba og Slieau Ruy. Området består også av den vestlige delen av den store sentrale dalen på Man. Herfra er kilden til elven Dhoo («Den mørke elva»), en av hovedkildene til hovedstaden Douglas. Området er tradisjonelt preget av jordbruk og delvis fiske.
«Løvendals Galei»

«Løvendals Galei» var en fregatt i den dansk-norske flåten under kommando av Peter Wessel «Tordenskiold».
Skipet var bygget av Jørgen Pedersen Lund i Langesund, ble sjøsatt i 1712 og var oppkalt etter adelsmannen Waldemar Løvendal. Hun var 90 fot (27 meter) lang og var utrustet med 12 sekspunds og 6 firepunds kanoner av jern. Foruten disse hadde hun også 50 snapphaner og 50 pistoler, 50 tordenbørser og 50 huggerter. Det var etter sigende et meget hurtigseilende skip og gikk også under navnet Kattegats skrekk.
Fregatten skulle krysse for seg selv med støtte av snauen «Neptunus» i Kattegat og Skagerrak. Den første prisen var den beryktede, svenske kaperbåten «Svenska Vapnet», som ble ført til København og der omdøpt til «Norske Våben». En annen kjent prise var den svenske fregatten «Hvita Örn» som ble omdøpt til «Hvide Ørn» og som Tordenskiold overtok kommandoen på.
Det var dette skipet Tordenskiold førte under slaget i Dynekilen. «Løvendals Galei» fortsatte som patruljeskip i dansk-norsk tjeneste, inntil det gikk ut av skipsregisteret i 1727.
Inger og Johannes Exner

Inger Exner og Johannes Exner er et dansk arkitektpar. Deres arbeider kan ikke skilles fra hverandre og behandles derfor under ett i denne artikkelen.
Inger Augusta Exner ble født i Randers i 1926. Johannes Exner er født i Hald ved Randers samme år. De møtte hverandre på gymnasiet og fortsatte begge sin utdannelse på Kunstakademiets Arkitektskole i København hvor de ble uteksaminert i 1954. Paret giftet seg i 1952 og har fire barn.
I 1958 åpnet paret eget arkitektkontor og deres første store oppgave, i samarbeide med Knud Erik Larsen, var Sankt Clemens kirke i Randers. Siden da har de tegnet et større antall kirker og har blitt kjent for sine restaureringer, særlig av kirker.
Johannes Exner ble i 1965 lektor og leder av restaureringsavdelingen på Arkitektskolen Aarhus og var fra 1984 til 1992 professor samme sted. Arkitektkontoret har siden 1998 blitt videreført av deres to døtre, som begge er arkitekter.
I 1985 ble Johannes Exner ridder av Dannebrog.
Inger og Johannes Exner ble tildelt Nykredits Arkitekturpris i 1991 og C.F. Hansen-medaljen i 1992.
Sopotfestivalen

Sopotfestivalen (polsk: Sopot Festival, engelsk: Sopot International Song Festival) er en internasjonal musikkonkurranse, som årlig blir arrangert i den polske kystbyen Sopot.
Den første Sopotfestivalen ble organisert og arrangert i 1961 av Władysław Szpilman fra polsk radio sammen med Szymon Zakrzewski fra det polske artistbyrået Pagart.
Mellom 1977 og 1980 ble festivalen erstattet med Intervision-musikkonkurransen. Sopot International Music Festival valgte ulike måter å kåre en vinner på. Festivalen var åpen for ikke-europeiske land som for eksempel Cuba, Den dominikanske republikk, Mongolia, New Zealand, Nigeria, Peru, Sør-Afrika.
Konkurransen mistet popularitet og interesse utover 1980-tallet og enda mer på 1990-tallet, og den heller dårlige organiseringen fra det statlige polske kringkastingsselskapet TVPs side førte til at Sopots myndigheter gav organiseringen av 2005-arrangementet til den private TV-kanalen TVN.
Siden 1999 har det ikke være en egen Grand Prix-konkurranse som en del av festivalen. TVP valgte i stedet å invitere kjente artister. TVN er forventet å relansere konkurransen. Sopot International Song Festival er ansett som større enn Benidormfestivalen eller Karlshamnfestivalen på grunn av dens evne til å skaffe kjente artister.
Haugan & Lindgren

Haugan & Lindgren var en amerikansk privateid bank med hovedkvarter i Chicago, Illinois. Banken var operativ fra 8. desember 1879 og fram til 10. februar 1891 fra kvartalene ved No. 57 and No. 59 La Salle Street.
Banken var et partnerskap mellom nordmannen Helge Alexander Haugan, hans eldre bror Hauman G. Haugan og John R. Lindgren med svenske aner. Banken fokuserte på å betjene den relativt store befolkningen av skandinavisk bakgrunnen innenfor distriktet Chicago. Haugan & Lindgren ble en forgjenger til State Bank of Chicago. Helge Alexander Haugan var grunnlegger og ble president i den nye banken. I 1929 ble banken slått sammen med Foreman National Bank, som i 1931 ble overtatt av First Chicago Bank
Alfa Romeo 2000

Berlina

Sedanutgaven ble produsert i 2 814 eksemplarer mellom 1958 og 1962.

Spider

Cabrioletutgaven, designet av Carrozzeria Touring, ble lansert samtidig som sedanmodellen, i 1958. Den ble produsert i 3 443 eksemplarer frem til produksjonsstopp i 1962.

Sprint

Sprint var en todørs coupéutgave, designet og bygget av Bertone. Den ble introdusert i 1960, og produsert i 704 eksemplarer frem til 1962.

FNM

Da produksjonen av 2000 Berlina ble stoppet i Italia fortsatte den hos Fabrica Nacional de Motores (FNM) i Rio de Janeiro, Brasil, under navnet FNM 2000. I 1969 ble motorvolumet økt til 2,15 liter, og bilen ble solgt under navnet FNM 2150 frem til 1974.
Victor Roos

Biografi

I 1917 var Roos distributør av Harley-Davidson motosykler i Omaha, Nebraska, og ble en av de største distributører i Midtvesten.
I 1922 kjøpte Roos og hans partner A. H. Retters flydeler fra Maryland Pressed Steel Company og dannet Roos-Bellanca Company (også kjent som Omaha Aircraft Company) for å bygge Giuseppe Bellancas monoplan, Grumman JF Duck. Bare ett eksemplar ble bygget, men det ble kjent for sin moderne design, og hans markedsføring med stunts som å arrangere bryllup i sitt fly i luften. Selskapet ble oppløst i 1924.
I september 1927 kjøpte Clyde Cessna som nå hadde skilt lag med Walter Beech og etablerte Cessna-Roos Aircraft. Roos ble den nest største aksjonær i det nye selskapet som begynte å bygge de mest populære privatfly i verden. Roos forlot partnerskapet etter bare en måned, solgte tilbake sin interesse til Cessna og selskapet skiftet navn til Cessna-Aircraft i desember 1927.
I november 1927 ble eieren av Swallow Airplane Company, Moellendick insolvent etter å ha gått med på at Swallow skulle bygge  «Dallas Spirit» på kreditt for å delta i Dole Air Race. Roos tok kontroll over selskapet, ble general manager, for deretter å forlate selskapet i 1928.
I 1928 sluttet Roos i American Eagle Aircraft Company som produserte flere Bellanca-konstruerte fly. Roos og partneren ble enig om å slå seg sammen med Lincoln-Page Aircraft Company og dannet American Eagle-Lincoln. De etablerte fabrikk på Fairfax Airport i Kansas City, Missouri, hvor han ble president. Selskapet fikk kort levetid og ble oppløst i under den store depresjonen. Roos grunnla deretter Victor H. Roos Aircraft Comoany som fortsatte å bygge American Eaglet . Med Roos' tillatelse bygget Ben Howard sitt berømte racerfly "Mr. Mulligan" på fabrikkens område etter at produksjon av Eaglet hadde opphørt.
Etter andre verdenskrig grunnla Roos Automatic Coin Machine Company i Kansas City for å bygge jukeboks-maskiner.
Jacques Cujas

Liv

Han var sønn av en velstående vever, og ble utdannet ved Universitetet i Toulouse under Arnaud Ferrier. I 1547 begynte han å holde egne forelesninger over Justinians Institutiones ved universitetet, som snart gjorde ham berømt. Men etter å ha blitt forbigått ved besettelsen av ledige professorater, dro han i 1554 til Cahors og noen måneder senere til Bourges, hvor han ble utnevnt til professor i rettsvitenskap i 1555. Universitetet i Bourges var på denne tiden et av de fremste som ga undervisning i romerretten.
Som følge av intriger blant professorene forlot han Bourges i 1557 og vekslet til Universitetet i Valence. Men etter at en av fiendene hans var død, lot han seg overtale av hertuginne Marguerite av Berry til å vende tilbake i 1560. I de seks årene han tilbragte her, utga han noen av sine viktigste verker og sto på høyden av sin berømmelse.
I 1566 tilkalte hertuginne Marguerite, som var Cujas' beskytter og i mellomtiden var blitt gift med Emanuele Filiberto av Savoia, ham til Universitetet i Torino. Herfra foretok han en reise til Venezia. Men han trivdes ikke i Italia og vendte tilbake til Frankrike i 1567. Her ble han igjen professor ved Universitetet i Valence. Under religionskrigene som brøt ut i Frankrike samme år måtte han søke tilflukt på slottet hos hertugen av Uzès i Vivarais, hvor han ble værende et år.
I 1575 var han tilbake i Bourges som professor, men måtte snart flykte fra byen på grunn av religionskrigene. Han skaffet seg tillatelse til å undervise ved Universitetet i Paris, men kunne vende tilbake til Bourges i slutten av 1576. Her tilbragte han resten av livet og døde i 1590.

Virke

Mens romerretten tidligere hadde blitt betraktet som enhetlig, og studiet av denne først og fremst tok sikte på rettens anvendelse, så Cujas at romerretten var et resultat av en historisk utvikling. Han kan derfor regnes som en av grunnleggerne av rettshistorien. Verkene hans består for det meste i kommentarer til Corpus iuris civilis. Han samlede verker (Cujacii opera omnia) ble utgitt av Charles Annibal Fabrot i 1658 og gjenutgitt flere ganger helt til 1800-tallet.
Guðmundur Jónsson

Prisbelønning

Guðmundur Jónsson ble nominert til den europeiske arkitektprisen Mies Van der Rohe prisen.
Leo Allatius

Leo Allatius (italiensk: Leone Allacci, født omkring 1586 på Khíos i det daværende osmanske rike, død 19. januar 1669 i Roma) var en gresk akademiker og teolog som konverterte til katolisismen og ble bibliotekar ved Vatikanbiblioteket.

Bakgrunn

Allatius ble født på Khíos som et par årtier forut var havnet under Det osmanske rike, etter å ha tilhørt republikken Genova. Miljøet var utpreget gresk-ortodokst. Han tilbragte oppveksten i Messina, Paola i Calabria og i Roma.

Virke

Han studerte ved Collegio Greco i Roma og underviste i gresk. Pave Gregor XV ble hans høye beskytter.
I 1622 tapte den protestantiske Fredrik V av Pfalz Heidelberg til Johann Tserclaes Tilly som representerte Den katolske liga, og Maximilian I av Bayern. Som en følge av dette overførte Maximilian det pfalziske biblioteket til paven. Allatius fikk i oppdrag å ta seg av transporten av bøkene og håndskriftene, en karavane på 200 muldyr over Alpene til Roma, der biblioteket ble inkorporert i Vatikanbiblioteket. Storparten av dette bibliotek inngår fortsatt i Vatikanets boksamlinger. Allacci beholdt selv tolv av kistene med verdifulle bøker for seg selv.
Allatius ble personlig bibliotekar for kardinal Francesco Barberini, og i 1661 utnevnte pave Alexander VII ham til prefekt for Vatikanbiblioteket, en stilling han stod i til sin død. I sine siste år samlet han greske og syriske håndskrifter som han utøket biblioteket med.
Den unike bakgrunnen som Allatius hadde, med røtter i såvel den østlige og vestlige kristenhet, gjorde ham høyt skatted, og gav ham ham en særlig innsikt i problematikken rundt skismaet mellom frn katolske og den ortodokse kirke. Han ble kjent for sitt engasjement for en teologisk forståelse som kunne tjene til å bilegge motsetningene. Av den grunn utgav han Georgios Akropolites' verker i 1651, og utgav selv teologiske pamfletter som fikk spredning og ble debatterte.
Han var også en dyktig lege, og skrev med det utgangspunkt verdens første metodologiske oversikt over vampyrer, De Graecorum hodie quirundam opinationibus. I sitt verk Drammaturgia gir han en forrtegnelse över samtlige operaer og musikkdramaer som var blitt satt opp i Roma frem til katalogens utgivelse i 1666.
Hovedkilden til Allatius' liv er den ufullbyrdede Leonis Allatii vita av Stephanus Gradi.